





**Numeriranje stranica od određene stranice**

Pretpostavimo da pišete seminar / diplomsku radnju i htjeli biste kreirati dokument prema zadanim uputama vašeg profesora. Gotov projekt trebao bi izgledati slično našem primjeru na slici.  
[](http://www.oblakznanja.com/2012/01/30/word-2007-numeriranje-stranica-od-odredene-stranice/slika1-8/)Znači prve tri stranice nisu numerirane jer sadrže 2 naslovnice i sadržaj. Broj stranice trebao bi početi na četvrtoj stranici, odnosno stranicu ispod sadržaja. U našem primjeru to bi bio uvod u diplomsku radnju koji počinje upravo na četvrtoj stranici. Naravno vi možete numeriranje stranica započeti na vama odgovarajućem mjestu u dokumentu.

**Kretanje stranica od određene stranice u dokumentu**

Način da se ovo kreira jest da idete na vrh četvrte stranice i kliknete ispred početka teksta, neka pokazivač ostane tamo, a vi idite na *Page Layout* -> *Breaks* i izaberite *Next Page*.  
**[](http://www.oblakznanja.com/2012/01/30/word-2007-numeriranje-stranica-od-odredene-stranice/slika2-7/)**Na ovaj ste način podijelili vaš dokument na dva dijela i sada svaki od njih možete posebno uređivati, odnosno upotrijebiti drugačiji sistem numeriranja stranica.

U našem primjeru želimo da prvi dio dokumenta ne bude numeriran, tj. da nam naslovnice i sadržaj budu bez broja stranice. Na drugom dijelu dokumenta, od uvoda na dalje, želimo da broj stranice počinje od arapskog broja 1 pa na više.

Kako stojimo u ovom drugom dijelu dokumenta kliknuti ćemo na *Insert* -> *Page Number* i izabrati ćemo da broj bude na dnu stranice -> *Bottom of Page* -> *Plain Number 2*. **[](http://www.oblakznanja.com/2012/01/30/word-2007-numeriranje-stranica-od-odredene-stranice/slika3-6/)**Obzirom da su dva dijela dokumenta i dalje vezana, ovaj drugi dio ne možemo oblikovati posebno pa trebamo prekinuti njihovu vezu. To radimo na način da kliknemo na *Link to Previous.***[](http://www.oblakznanja.com/2012/01/30/word-2007-numeriranje-stranica-od-odredene-stranice/slika5-5/)**Sada smo prekinuli vezu između dva dijela dokumenta i moramo ponovno numerirati drugi dio. Za numeriranje drugog dijela kliknut ćemo na *Insert* -> *Page Number* -> *Format Page Numbers*.  
[](http://www.oblakznanja.com/2012/01/30/word-2007-numeriranje-stranica-od-odredene-stranice/slika6-6/)Označite *Start at*, pojaviti će se broj 1 i kliknite na *Ok*.  
**[](http://www.oblakznanja.com/2012/01/30/word-2007-numeriranje-stranica-od-odredene-stranice/slika7-4/)**Kao što vidite stojeći u ovom drugom dijelu dokumenta, broj stranica počinje arapskim brojem 1 što je odlično jer smo to i željeli.  
**[](http://www.oblakznanja.com/2012/01/30/word-2007-numeriranje-stranica-od-odredene-stranice/slika8-2/)**Još uvijek imamo uključeno numeriranje stranica na prvom dijelu dokumenta. Pošto to ne želimo označiti ćemo broj stranice u prvom dijelu (1, 2 ili 3) i pritisnuti *Delete*.

Dvostruki klik bilo gdje u dokument kako bismo napustili podnožje (*Footer*) i to je to.

Nadamo se da vam je ovaj tutorial bio koristan!